Diari Oficial de la Generalitat Valenciana


Sumari del DOGV 9382, del 13-07-2022 (2022/6589)

RESOLUCIÓ de 8 de juliol de 2022, de la consellera de Justícia, Interior i Administració Pública, per la qual es declara inhàbil el mes d'agost a l'efecte de còmput de terminis en els processos selectius de la Conselleria de Justícia, Interior i Administració Pública, corresponents a les ofertes d'ocupació pública publicades..
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9382

Data del DOGV
:   13-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6589


Data del document
:   08-07-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 8 de juliol de 2022, de la consellera de Justícia, Interior i Administració Pública, per la qual es declara inhàbil el mes d'agost a l'efecte de còmput de terminis en els processos selectius de la Conselleria de Justícia, Interior i Administració Pública, corresponents a les ofertes d'ocupació pública publicades.. [2022/6589]  
El desenvolupament dels processos selectius convocats per la Conselleria de Justícia, Interior i Administració Pública, exigeix el compliment de determinats terminis en concordança amb el que s'estableix tant en la Llei 4/2021, de 16 d'abril, de la funció pública valenciana, com en el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
El compliment dels referits terminis durant el mes d'agost es veu afectat per diverses circumstàncies, com ara la falta de disponibilitat d'espais facilitats per les universitats, o les dificultats de comunicació que es poden generar tant amb les persones aspirants interessades en els processos, com amb els membres dels òrgans tècnics de selecció.  
  
A la vista de les dificultats que comporta el compliment dels referits terminis durant el mes d'agost, i d'acord amb l'exposat, a proposta del director general de Funció Pública, resolc:  
  
Únic  
Declarar inhàbil el mes d'agost de 2022, a l'efecte del còmput de terminis, en els processos selectius que convoca la Conselleria de Justícia, Interior i Administració Pública, corresponents a les ofertes d'ocupació pública publicades.  
La present resolució posa a la via administrativa i, contra aquesta, podrà interposar-se un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, un recurs contenciós administratiu davant el Tribunal Superior de Justícia de la Comunitat Valenciana, segons escaiga, en el termini de dos mesos comptats des de l'endemà de la publicació en el Diari Oficial de la Generalitat Valenciana, conforme al que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que les persones interessades puguen fer-ne ús, si fa el cas, de qualsevol altre que estimen escaient.  
  
València, 8 de juliol de 2022.- La consellera de Justícia, Interior i Administració Pública: Gabriela Bravo Sanestanislao.